
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                        Bucureşti 9.03.2006

şi problemele minorităţilor naţionale                             PL-X 105/2006    

 Domnului deputat




Sergiu Andon

   
 Preşedintele Comisiei juridice, de disciplină şi imunităţi

AVIZ
asupra proiectului de Lege privind aprobarea Ordonanţei de urgenţă a Guvernului nr.16/2006 pentru modificarea şi completarea Legii nr.187/1999 privind accesul la propriul dosar şi deconspirarea securităţii ca poliţie politică


În conformitate cu prevederile art.95 şi 115 din Regulamentul Camerei Deputaţilor, Biroul permanent a trimis Comisiei pentru drepturile omului, culte şi problemele minorităţilor naţionale, cu adresa nr. PL-X 105 din 27 februarie 2006, spre dezbatere şi avizare în procedură de urgenţă, proiectul de Lege privind aprobarea Ordonanţei de urgenţă a Guvernului nr.16/2006 pentru modificarea şi completarea Legii nr.187/1999 privind accesul la propriul dosar şi deconspirarea securităţii ca poliţie politică, înregistrat cu nr.25/179 din 8 martie 2006. 

Camera Deputaţilor este prima Cameră sesizată.
          În şedinţa din 8 martie 2006, membrii comisiei au examinat proiectul de lege şi în urma dezbaterilor, au hotărât, cu unanimitate de voturi, să îi acorde aviz favorabil, cu recomandarea ca la întocmirea raportului să se coreleze textul proiectului de lege cu legislaţia în domeniu.  


În raport de obiectul şi conţinutul său, proiectul de lege are caracter de lege organică.
PREŞEDINTE,

Deputat

Nicolae Păun

